title: 2005/578/: Απόφαση της Επιτροπής, της 27ης Ιουλίου 2005, για παρέκκλιση από την απόφαση 2001/822/ΕΚ του Συμβουλίου, όσον αφορά τους κανόνες καταγωγής για τα όστρακα του γένους Placopecten magellanicus του Σαιν Πιέρ και Μικελόν [κοινοποιηθείσα υπό τον αριθμό Ε(2005) 2819]

text:
               28.7.2005

               EL

               Επίσημη Εφημερίδα της Ευρωπαϊκής Ένωσης

               L 197/31

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 27ης Ιουλίου 2005
   για παρέκκλιση από την απόφαση 2001/822/ΕΚ του Συμβουλίου, όσον αφορά τους κανόνες καταγωγής για τα όστρακα του γένους Placopecten magellanicus του Σαιν Πιέρ και Μικελόν
   [κοινοποιηθείσα υπό τον αριθμό Ε(2005) 2819]
   (2005/578/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα (1), και ιδίως το άρθρο 37 του παραρτήματος ΙΙΙ,
   Εκτιμώντας τα ακόλουθα:

               (1)

               Στις 27 Απριλίου 2005, το Σαιν Πιέρ και Μικελόν ζήτησε, για περίοδο επτά ετών, παρέκκλιση από τους κανόνες καταγωγής που προβλέπονται στο παράρτημα ΙΙΙ της απόφασης 2001/822/ΕΚ, όσον αφορά ετήσια ποσότητα 250 τόνων σάρκας οστράκων του γένους Placopecten magellanicus, νωπής ή κατεψυγμένης, η οποία εξάγεται από το Σαιν Πιέρ και Μικελόν.

               (2)

               Το Σαιν Πιέρ και Μικελόν στηρίζει το αίτημά του αφενός στην καθυστέρηση που σημειώθηκε στην έναρξη των δραστηριοτήτων εκτροφής των εν λόγω οστράκων στον κόλπο του Μικελόν και, αφετέρου, στο γεγονός ότι η τοπική παραγωγή των οστράκων αυτών εξακολουθεί να στηρίζεται σε μεγάλο βαθμό στον γόνο που εισάγεται από τον Καναδά. Ο γόνος, καθώς και τα μη μεταποιημένα όστρακα και η σάρκα οστράκων που εισάγονται από τον Καναδά θα καλύψουν προσωρινά τις ανάγκες της τοπικής μεταποιητικής βιομηχανίας σε μη μεταποιημένα όστρακα.

               (3)

               Η αιτούμενη παρέκκλιση δικαιολογείται βάσει του παραρτήματος ΙΙΙ της απόφασης 2001/822/ΕΚ και, ιδίως, του άρθρου 37 παράγραφος 1, κυρίως όσον αφορά την ανάπτυξη μιας ήδη υπάρχουσας βιομηχανίας στο Σαιν Πιέρ και Μικελόν. Η παρέκκλιση είναι απαραίτητη για τη διατήρηση της δραστηριότητας του εν λόγω εργοστασίου, το οποίο απασχολεί σημαντικό αριθμό ατόμων. Με την επιφύλαξη της τήρησης ορισμένων όρων σχετικά με τις ποσότητες, την επιτήρηση και τη διάρκεια, η παρέκκλιση δεν μπορεί να προκαλέσει σοβαρή ζημία σε οικονομικό τομέα της Κοινότητας ή ενός ή περισσοτέρων κρατών μελών.

               (4)

               Ως εκ τούτου, πρέπει να χορηγηθεί παρέκκλιση για ορισμένες ποσότητες σάρκας οστράκων του γένους Placopecten magellanicus που έχουν μεταποιηθεί στο Σαιν Πιέρ και Μικελόν και εισάγονται στην Κοινότητα.

               (5)

               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (2) καθορίζει τους κανόνες διαχείρισης των δασμολογικών ποσοστώσεων. Οι κανόνες αυτοί πρέπει να εφαρμόζονται, τηρουμένων των αναλογιών, στη διαχείριση των ποσοτήτων για τις οποίες χορηγείται η εν λόγω παρέκκλιση.

               (6)

               Δεδομένου ότι η ισχύς της απόφασης 2001/822/ΕΚ λήγει στις 31 Δεκεμβρίου 2011, πρέπει να θεσπιστεί κατάλληλη διάταξη που θα διασφαλίζει την ισχύ της παρέκκλισης μετά την 31η Δεκεμβρίου 2011, για το ενδεχόμενο έκδοσης νέας απόφασης σχετικά με τη σύνδεση των Υπερπόντιων Χωρών και Εδαφών με την Κοινότητα πριν από την εν λόγω ημερομηνία, ή σε περίπτωση παράτασης της ισχύος της απόφασης 2001/822/ΕΚ.

               (7)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατά παρέκκλιση των διατάξεων του παραρτήματος ΙΙΙ της απόφασης 2001/822/ΕΚ, η σάρκα οστράκων του γένους Placopecten magellanicus, νωπή και κατεψυγμένη, που υπάγεται στην κλάση ΣΟ 0307 και περιγράφεται στο παράρτημα, και η οποία μεταποιείται στο Σαιν Πιέρ και Μικελόν θεωρείται καταγωγής Σαιν Πιέρ και Μικελόν όταν έχει παραχθεί από γόνο, μη μεταποιημένα όστρακα και σάρκα οστράκων του γένους Placopecten magellanicus που δεν κατάγονται από το Σαιν Πιέρ και Μικελόν, σύμφωνα με τους όρους της παρούσας απόφασης.
   Άρθρο 2
   Η παρέκκλιση που προβλέπεται στο άρθρο 1 εφαρμόζεται στις ποσότητες που αναφέρονται στο παράρτημα, οι οποίες εισάγονται από το Σαιν Πιέρ και Μικελόν στην Κοινότητα από την 1η Αυγούστου 2005 έως και την 31η Ιουλίου 2012.
   Άρθρο 3
   Τα άρθρα 308α, 308β και 308γ του κανονισμού (ΕΟΚ) αριθ. 2454/93 σχετικά με τη διαχείριση των δασμολογικών ποσοστώσεων εφαρμόζονται κατ’ αναλογία στη διαχείριση των ποσοτήτων που αναφέρονται στο παράρτημα.
   Άρθρο 4
   1.   Οι τελωνιακές αρχές του Σαιν Πιέρ και Μικελόν λαμβάνουν τα απαραίτητα μέτρα για να διασφαλίσουν τους ποσοτικούς ελέγχους που διεξάγονται στις εξαγωγές των προϊόντων που αναφέρονται στο άρθρο 1. Για τον σκοπό αυτό, όλα τα πιστοποιητικά που έχουν εκδοθεί σύμφωνα με την παρούσα απόφαση πρέπει να φέρουν σχετική μνεία.
   2.   Οι αρμόδιες αρχές του Σαιν Πιέρ και Μικελόν αποστέλλουν στην Επιτροπή, κάθε τρεις μήνες, δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας EUR.1 σύμφωνα με την παρούσα απόφαση, καθώς και τον αριθμό σειράς των πιστοποιητικών αυτών.
   Άρθρο 5
   Η στήλη αριθ. 7 των πιστοποιητικών EUR.1 που εκδίδονται δυνάμει της παρούσας απόφασης φέρει μια από τις ακόλουθες μνείες:

               —

               «Derogation — Commission Decision 2005/578/ΕC»,

               —

               «Dérogation — Décision 2005/578/CE de la Commission.»

         Άρθρο 6
   Η παρούσα απόφαση ισχύει από την 1η Αυγούστου 2005 έως την 31η Δεκεμβρίου 2011.
   Σε περίπτωση θέσπισης νέου προτιμησιακού καθεστώτος, το οποίο θα αντικαταστήσει την απόφαση 2001/822/ΕΚ μετά την 31η Δεκεμβρίου 2011, η παρούσα απόφαση εξακολουθεί να ισχύει μέχρι την ημερομηνία λήξης του νέου αυτού καθεστώτος, όχι όμως μετά την 31η Ιουλίου 2012.
   Άρθρο 7
   Η παρούσα απόφαση απευθύνεται στα κράτη μέλη.

      Βρυξέλλες, 27 Ιουλίου 2005.

            Για την Επιτροπή

         László KOVÁCS

            Μέλος της Επιτροπής

      (1)  ΕΕ L 314 της 30.11.2001, σ. 1.

      (2)  EE L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 883/2005 (ΕΕ L 148 της 11.6.2005, σ. 5).

      ΠΑΡΑΡΤΗΜΑ
      Ποσότητες που εισάγονται από το Σαιν Πιέρ και Μικελόν

                  Αύξων αριθμός

                  Κωδικός ΣΟ

                  Υποδιαίρεση Taric

                  Περιγραφή εμπορευμάτων

                  Περίοδος

                  Ποσότητες
                  (σε τόνους)

                  09.1643

                  0307 21 00
                  0307 29 90

                  20
                  10

                  Σάρκα οστράκων του γένους Placopecten magellanicus, νωπή ή κατεψυγμένη

                  από 1.8.2005 έως 31.7.2006

                  250

                  από 1.8.2006 έως 31.7.2007

                  250

                  από 1.8.2007 έως 31.7.2008

                  250

                  από 1.8.2008 έως 31.7.2009

                  250

                  από 1.8.2009 έως 31.7.2010

                  250

                  από 1.8.2010 έως 31.7.2011

                  250

                  από 1.8.2011 έως 31.7.2012

                  250


title: 2008/189/ΕΚ: Απόφαση του Συμβουλίου, της 18ης Φεβρουαρίου 2008 , για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Γεωργίας σχετικά με ορισμένες πτυχές των αεροπορικών υπηρεσιών

text:
               5.3.2008

               EL

               Επίσημη Εφημερίδα της Ευρωπαϊκής Ένωσης

               L 60/23

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Φεβρουαρίου 2008
   για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Γεωργίας σχετικά με ορισμένες πτυχές των αεροπορικών υπηρεσιών
   (2008/189/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτη πρόταση πρώτο εδάφιο και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το Συμβούλιο εξουσιοδότησε την Επιτροπή με απόφασή του της 5ης Ιουνίου 2003 να αρχίσει διαπραγματεύσεις με τρίτες χώρες προκειμένου να αντικατασταθούν ορισμένες διατάξεις στις υπάρχουσες διμερείς συμφωνίες από μια συμφωνία με την Κοινότητα.

               (2)

               Η Επιτροπή διαπραγματεύθηκε εξ ονόματος της Κοινότητας μια συμφωνία με τη Γεωργία σχετικά με ορισμένες πτυχές των αεροπορικών υπηρεσιών σύμφωνα με τους μηχανισμούς και τις οδηγίες που περιλάμβανε το παράρτημα της απόφασης της 5ης Ιουνίου 2003.

               (3)

               Η συμφωνία αυτή υπεγράφη εξ ονόματος της Κοινότητας με την επιφύλαξη ότι πιθανόν θα συναφθεί αργότερα σύμφωνα με την απόφαση 2006/357/ΕΚ του Συμβουλίου (2).

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της κυβέρνησης της Γεωργίας σχετικά με ορισμένες πτυχές των αεροπορικών υπηρεσιών.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κοινοποίηση που προβλέπεται στο άρθρο 8 παράγραφος 1 της συμφωνίας.

      Βρυξέλλες, 18 Φεβρουαρίου 2008.

            Για το Συμβούλιο

            Ο Πρόεδρος

         D. RUPEL

      (1)  Γνώμη της 6ης Σεπτεμβρίου 2005 (δεν έχει ακόμα δημοσιευθεί στην Επίσημη Εφημερίδα)

      (2)  ΕΕ L 134 της 20.5.2006, σ. 23.


Avis juridique important

|

31991D0558

91/558/ΕΚΑΧ, ΕΟΚ, Ευρατόμ: Απόφαση της Επιτροπής της 23ης Οκτωβρίου 1991 για την προσαρμογή των διορθωτικών συντελεστών που εφαρμόζονται από την 1η Μαΐου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 304 της 05/11/1991 σ. 0018 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Οκτωβρίου 1991  για την προσαρμογή των διορθωτικών συντελεστών που εφαρμόζονται από την 1η Μαΐου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (91/558/ΕΚΑΧ, ΕΟΚ,  Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 3736/90 (2), και ιδίως το  άρθρο 13 δεύτερο εδάφιο του παραρτήματος Χ,  Εκτιμώντας:  ότι με τον κανονισμό (ΕΚΑΧ, ΕΟΚ, Ευρατόμ) αριθ. 2330/91 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου  1991 στις καταβαλλόμενες αποδοχές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες-  ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης-  ότι πρέπει να προσαρμοστούν από 1ης Μαΐου 1991 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή  συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,  ΑΠΟΦΑΣΙΖΕΙ:  Άρθρο μόνο  Από 1ης Μαΐου 1991 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα  απόφαση. Βρυξέλλες, 23 Οκτωβρίου 1991. Για την Επιτροπή  Antonio CARDOSO E CUNHA  Μέλος της Επιτροπής   (1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 360 της 22. 12. 1990, σ. 1. (3) ΕΕ αριθ. L 214 της 2. 8. 1991, σ. 3. (4) ΕΕ αριθ L 282 της 10. 10. 1991, σσ. 32 και 34.    ΠΑΡΑΡΤΗΜΑ       Τόπος υπηρεσίας  Διορθωτικοί συντελεστές που ισχύουν από 1ης Μαΐου 1991     Αργεντινή  103,9600000  Ιαμαϊκή  60,8000000  Ιορδανία  67,8600000  Λίβανος  23,6600000  Περού  344,3000000  Πολωνία  19,7400000  Σιέρρα Λεόνε  63,6500000  Σομαλία   15,4000000  Συρία  178,3000000  Σοβιετική Ένωση  136,4300000  Γιουγκοσλαβία  66,3100000  Ζαΐρ  30,3500000  Ζάμπια  42,5500000  Ζιμπάμπουε  38,9900000


title: 2012/499/ΕΕ: Απόφαση του Συμβουλίου, της 26ης Ιουνίου 2012 , σχετικά με την εκ μέρους της Ευρωπαϊκής Ένωσης υπογραφή της συμφωνίας μεταξύ της Ευρωπαϊκής Ένωσης και της Δημοκρατίας της Τουρκίας για την επανεισδοχή προσώπων που διαμένουν χωρίς άδεια

text:
               8.9.2012

               EL

               Επίσημη Εφημερίδα της Ευρωπαϊκής Ένωσης

               L 244/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Ιουνίου 2012
   σχετικά με την εκ μέρους της Ευρωπαϊκής Ένωσης υπογραφή της συμφωνίας μεταξύ της Ευρωπαϊκής Ένωσης και της Δημοκρατίας της Τουρκίας για την επανεισδοχή προσώπων που διαμένουν χωρίς άδεια
   (2012/499/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 28 Νοεμβρίου 2002 το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία της Τουρκίας σχετικά με τη συμφωνία μεταξύ της Ευρωπαϊκής Ένωσης και της Δημοκρατίας της Τουρκίας για την επανεισδοχή των προσώπων που διαμένουν χωρίς άδεια («συμφωνία»). Οι διαπραγματεύσεις ολοκληρώθηκαν επιτυχώς με τη μονογραφή της συμφωνίας στις 21 Ιουνίου 2012.

               (2)

               Σύμφωνα με τα άρθρα 1 και 2 του πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, το Ηνωμένο Βασίλειο δεν μετέχει στην έκδοση της παρούσας απόφασης και ούτε δεσμεύεται από αυτήν ούτε υποχρεούται να την εφαρμόσει.

               (3)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, η Ιρλανδία δεν μετέχει στην έκδοση της παρούσας απόφασης και ούτε δεσμεύεται από αυτήν ούτε υποχρεούται να την εφαρμόσει.

               (4)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της.

               (5)

               Η συμφωνία θα πρέπει να υπογραφεί, με την επιφύλαξη σύναψής της σε μεταγενέστερη ημερομηνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Δίδεται η εξουσιοδότηση εξ ονόματος της Ένωσης για την υπογραφή της συμφωνίας μεταξύ της Ευρωπαϊκής Ένωσης και της Δημοκρατίας της Τουρκίας για την επανεισδοχή προσώπων που διαμένουν χωρίς άδεια, με την επιφύλαξη της σύναψης της εν λόγω συμφωνίας.
   Άρθρο 2
   Ο πρόεδρος του Συμβουλίου εξουσιοδοτείται να διορίσει τα πρόσωπα που είναι αρμόδια για να προβούν στην υπογραφή της συμφωνίας εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 26 Ιουνίου 2012.

            Για το Συμβούλιο

            Ο Πρόεδρος

         N. WAMMEN


Avis juridique important

|

32002D0817

2002/817/ΕΚ: Απόφαση του Συμβουλίου, της 23ης Σεπτεμβρίου 2002, για τη σύναψη της σύμβασης μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης στη Μέση Ανατολή (UNRWA), όσον αφορά την παροχή βοήθειας στους πρόσφυγες στις χώρες της Μέσης Ανατολής (2002-2005)

Επίσημη Εφημερίδα αριθ. L 281 της 19/10/2002 σ. 0010 - 0011

Απόφαση του Συμβουλίουτης 23ης Σεπτεμβρίου 2002για τη σύναψη της σύμβασης μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης στη Μέση Ανατολή (UNRWA), όσον αφορά την παροχή βοήθειας στους πρόσφυγες στις χώρες της Μέσης Ανατολής (2002-2005)(2002/817/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181, σε συνδυασμό με το άρθρο 300 παράγραφος 3 πρώτο εδάφιο και παράγραφος 4,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η δέκατη σύμβαση(3) που συνήφθη με την Υπηρεσία Αρωγής και Έργων των Ηνωμένων Εθνών για τους πρόσφυγες της Παλαιστίνης στη Μέση Ανατολή (UNRWA), έληξε στις 31 Δεκεμβρίου 2001.(2) Η σημερινή κρίση στη Μέση Ανατολή επιβάρυνε επιπλέον την UNRWA.(3) Η κοινοτική βοήθεια στην UNRWA είναι σημαντικό στοιχείο για τη σταθεροποίηση της κατάστασης στη Μέση Ανατολή και, επιπλέον, αποτελεί μέρος της εκστρατείας κατά της φτώχειας στις αναπτυσσόμενες χώρες και, συνεπώς, συμβάλλει στην αειφόρο οικονομική και κοινωνική ανάπτυξη του εν λόγω πληθυσμού και των χωρών υποδοχής στις οποίες διαβιώνει.(4) Η στήριξη των ενεργειών της UNRWA θα συνεισφέρει στην επίτευξη των κοινοτικών στόχων.(5) Θα πρέπει να συναφθεί νέα σύμβαση με την UNRWA, έτσι ώστε να μπορέσει να συνεχισθεί η παροχή της κοινοτικής βοήθειας ως μέρος ενός συνολικού προγράμματος που εξασφαλίζει τη συνέχεια των ενεργειών.(6) Θα πρέπει να θεσπισθεί η κατάλληλη εσωτερική διαδικασία ώστε να εξασφαλισθεί η ορθή λειτουργία της σύμβασης. Είναι, συνεπώς, απαραίτητο να εξουσιοδοτηθεί η Επιτροπή να προβεί σε τροποποιήσεις στις περιπτώσεις όπου η σύμβαση προβλέπει τη θέσπιση τροποποιήσεων μέσω απλοποιημένης διαδικασίας (ανταλλαγή επιστολών),ΑΠΟΦΑΣΙΖΕΙ:Άρθρο 1Η σύμβαση μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης στη Μέση Ανατολή (UNRWA) όσον αφορά την παροχή βοήθειας στους πρόσφυγες στη Μέση Ανατολή (2002-2005), εγκρίνεται εξ ονόματος της Κοινότητας.Το κείμενο της σύμβασης επισυνάπτεται στην παρούσα απόφαση.Άρθρο 2Η εκτέλεση του κοινοτικού προγράμματος επισιτιστικής βοήθειας στην UNRWA διέπεται από τη διαδικασία που καθορίζει ο κανονισμός (EΚ) αριθ. 1292/96 του Συμβουλίου, της 27ης Ιουνίου 1996, σχετικά με την πολιτική και τη διαχείριση της επισιτιστικής βοήθειας και των ειδικών δράσεων στήριξης για την επισιτιστική ασφάλεια(4).Άρθρο 3Η Επιτροπή εγκρίνει, σε συνεννόηση με ειδική επιτροπή, τροποποιήσεις στη σύμβαση, στις περιπτώσεις όπου η σύμβαση προβλέπει τη θέσπιση τροποποιήσεων μέσω απλοποιημένης διαδικασίας (ανταλλαγή επιστολών).Άρθρο 4Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη σύμβαση δεσμεύοντας την Κοινότητα.Βρυξέλλες, 23 Σεπτεμβρίου 2002.Για το ΣυμβούλιοΗ ΠρόεδροςM. Fischer Boel(1) ΕΕ C 203 της 27.8.2002, σ. 142.(2) Γνώμη που διατυπώθηκε στις 3 Σεπτεμβρίου 2002 (δεν έχει ακόμη δημοσιευθεί στην Επίσημη Εφημερίδα).(3) ΕΕ L 261 της 7.10.1999, σ. 36.(4) ΕΕ L 166 της 5.7.1996, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1726/2001 (ΕΕ L 234 της 1.9.2001, σ. 10).


title: 2010/78/: Απόφαση της Επιτροπής, της 9ης Φεβρουαρίου 2010 , σχετικά με την αναθεώρηση των κατώτατων ορίων που προβλέπονται στο άρθρο 157 στοιχείο β) και στο άρθρο 158 παράγραφος 1 του κανονισμού (ΕΚ, Ευρατόμ) αριθ. 2342/2002 για τη θέσπιση των κανόνων εφαρμογής του δημοσιονομικού κανονισμού

text:
               10.2.2010

               EL

               Επίσημη Εφημερίδα της Ευρωπαϊκής Ένωσης

               L 37/73

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   σχετικά με την αναθεώρηση των κατώτατων ορίων που προβλέπονται στο άρθρο 157 στοιχείο β) και στο άρθρο 158 παράγραφος 1 του κανονισμού (ΕΚ, Ευρατόμ) αριθ. 2342/2002 για τη θέσπιση των κανόνων εφαρμογής του δημοσιονομικού κανονισμού
   (2010/78/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), και ιδίως το άρθρο 271,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1177/2009 της Επιτροπής (2) τροποποίησε τα κατώτατα όρια που εφαρμόζονται στις δημόσιες συμβάσεις, σύμφωνα με τις διατάξεις της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών (3).

               (2)

               Για λόγους συνοχής, θα πρέπει επίσης να καθοριστούν ανάλογα τα κατώτατα όρια που προβλέπονται στο άρθρο 157 στοιχείο β) και στο άρθρο 158 παράγραφος 1 του κανονισμού (ΕΚ, Ευρατόμ) αριθ. 2342/2002.

               (3)

               Δεδομένου ότι τα κατώτατα όρια που τροποποιήθηκαν από τον κανονισμό (ΕΚ) αριθ. 1177/2009 εφαρμόζονται από την 1η Ιανουαρίου 2010, η παρούσα απόφαση πρέπει επίσης να εφαρμοστεί από την 1η Ιανουαρίου 2010. Ως εκ τούτου, είναι σκόπιμο να προβλεφτεί ότι η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

               (4)

               Η απόφαση 2004/121/ΕΚ της Επιτροπής, της 6ης Φεβρουαρίου 2004, για την αναθεώρηση των κατώτατων ορίων που αναφέρονται στο άρθρο 157 στοιχείο β) και στο άρθρο 158 παράγραφος 1 στοιχεία α) και γ) του κανονισμού (ΕΚ, Ευρατόμ) αριθ. 2342/2002 για τη θέσπιση των κανόνων εφαρμογής του δημοσιονομικού κανονισμού (4), η απόφαση 2006/103/ΕΚ της Επιτροπής, της 14ης Φεβρουαρίου 2006, για την αναθεώρηση των κατώτατων ορίων που αναφέρονται στο άρθρο 157 στοιχείο β) και στο άρθρο 158 παράγραφος 1 στοιχεία α) και γ) του κανονισμού (ΕΚ, Ευρατόμ) αριθ. 2342/2002 για τη θέσπιση των κανόνων εφαρμογής του δημοσιονομικού κανονισμού) (5), και η απόφαση 2008/102/ΕΚ της Επιτροπής, της 1ης Φεβρουαρίου 2008, για την αναθεώρηση των κατώτατων ορίων που αναφέρονται στο άρθρο 157 στοιχείο β) και στο άρθρο 158 παράγραφος 1 του κανονισμού (ΕΚ, Ευρατόμ) αριθ. 2342/2002 για τη θέσπιση των κανόνων εφαρμογής του δημοσιονομικού κανονισμού (6), έχουν καταστεί παρωχημένες και πρέπει, συνεπώς, να καταργηθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι αξίες σε ευρώ των κατώτατων ορίων που εφαρμόζονται όσον αφορά τη σύναψη δημοσίων συμβάσεων τροποποιούνται κατά τον ακόλουθο τρόπο:

               —

               4 845 000 ευρώ στο άρθρο 157 στοιχείο β),

               —

               125 000 ευρώ στο άρθρο 158 παράγραφος 1 στοιχείο α),

               —

               193 000 ευρώ στο άρθρο 158 παράγραφος 1 στοιχείο β),

               —

               4 845 000 ευρώ στο άρθρο 158 παράγραφος 1 στοιχείο γ).

         Άρθρο 2
   Καταργούνται οι αποφάσεις 2004/121/ΕΚ, 2006/103/ΕΚ και 2008/102/ΕΚ.
   Άρθρο 3
   Η παρούσα απόφαση αρχίζει να ισχύει την επόμενη της δημοσίευσής της στην Επίσημη Εφημερίδα της Ευρωπαϊκής Ένωσης.
   Η παρούσα απόφαση εφαρμόζεται από την 1η Ιανουαρίου 2010.

      Βρυξέλλες, 9 Φεβρουαρίου 2010.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 357 της 31.12.2002, σ. 1.

      (2)  ΕΕ L 314 της 1.12.2009, σ. 64.

      (3)  ΕΕ L 134 της 30.4.2004, σ. 114.

      (4)  ΕΕ L 36 της 7.2.2004, σ. 58.

      (5)  ΕΕ L 46 της 16.2.2006, σ. 52.

      (6)  ΕΕ L 36 της 9.2.2008, σ. 5.


title: Απόφαση EUPT/1/2006 της Επιτροπής Πολιτικής και Ασφάλειας, της  2ας Μαΐου 2006 , για το διορισμό του αρχηγού της ομάδας προγραμματισμού της ΕΕ (EUPT Κοσσυφοπεδίου) σχετικά με πιθανή επιχείρηση διαχείρισης κρίσης της ΕΕ στον τομέα του κράτους δικαίου, και ενδεχομένως σε άλλους τομείς, στο Κοσσυφοπέδιο

text:
               18.5.2006

               EL

               Επίσημη Εφημερίδα της Ευρωπαϊκής Ένωσης

               L 130/42

      ΑΠΌΦΑΣΗ EUPT/1/2006 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 2ας Μαΐου 2006
   για το διορισμό του αρχηγού της ομάδας προγραμματισμού της ΕΕ (EUPT Κοσσυφοπεδίου) σχετικά με πιθανή επιχείρηση διαχείρισης κρίσης της ΕΕ στον τομέα του κράτους δικαίου, και ενδεχομένως σε άλλους τομείς, στο Κοσσυφοπέδιο
   (2006/353/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο,
   την κοινή δράση 2006/304/ΚΕΠΠΑ του Συμβουλίου, της 10ης Απριλίου 2006, για τη θέσπιση ομάδας προγραμματισμού της ΕΕ (EUPT Κοσσυφοπεδίου) σχετικά με πιθανή επιχείρηση διαχείρισης κρίσης της ΕΕ στον τομέα του κράτους δικαίου, και ενδεχομένως σε άλλους τομείς, στο Κοσσυφοπέδιο (1), και ιδίως το άρθρο 6,
   Εκτιμώντας τα ακόλουθα:

               (1)

               Το άρθρο 6 της κοινής δράσης 2006/304/ΚΕΠΠΑ ορίζει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις προσήκουσες αποφάσεις, σύμφωνα με το άρθρο 25 της Συνθήκης και, μεταξύ άλλων, να διορίζει αρχηγό της ομάδας προγραμματισμού της ΕΕ (EUPT Κοσσυφοπεδίου) κατόπιν προτάσεως του Γενικού Γραμματέα/Υπάτου Εκπροσώπου.

               (2)

               Ο Γενικός Γραμματέας/Ύπατος Εκπρόσωπος πρότεινε τον διορισμό του κ. Casper KLYNGE,

         ΑΠΟΦΑΣΙΖΕΙ:
   Άρθρο 1
   Ο κ. Casper KLYNGE διορίζεται αρχηγός της ομάδας προγραμματισμού της ΕΕ (EUPT Κοσσυφοπεδίου) σχετικά με πιθανή επιχείρηση διαχείρισης κρίσης της ΕΕ στον τομέα του κράτους δικαίου, και ενδεχομένως σε άλλους τομείς, στο Κοσσυφοπέδιο.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Εφαρμόζεται έως τις 31 Δεκεμβρίου 2006.
      Βρυξέλλες, 2 Μαΐου 2006.

            Για την Επιτροπή Πολιτικής και Ασφάλειας

            Ο Πρόεδρος

         F. J. KUGLITSCH

      (1)  ΕΕ L 112 της 26.4.2006, σ. 19.


Avis juridique important

|

32003D0837

2003/837/ΕΚ: Απόφαση του Συμβουλίου, της 24ης Νοεμβρίου 2003, για την περάτωση της διαδικασίας διαβουλεύσεων με την Κεντροαφρικανική Δημοκρατία και την έγκριση κατάλληλων μέτρων, δυνάμει του άρθρου 96 της συμφωνίας του Κοτονού

Επίσημη Εφημερίδα αριθ. L 319 της 04/12/2003 σ. 0013 - 0016

Απόφαση του Συμβουλίουτης 24ης Νοεμβρίου 2003για την περάτωση της διαδικασίας διαβουλεύσεων με την Κεντροαφρικανική Δημοκρατία και την έγκριση κατάλληλων μέτρων, δυνάμει του άρθρου 96 της συμφωνίας του Κοτονού(2003/837/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία εταιρικής σχέσης ΑΚΕ-ΕΚ, που υπογράφηκε στο Κοτονού (Μπενίν), στις 23 Ιουνίου 2000(1) ("συμφωνία του Κοτονού"),την απόφαση 2003/159/ΕΚ του Συμβουλίου, της 19ης Δεκεμβρίου 2002, για τη σύναψη της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού, στις 23 Ιουνίου 2000(2), και ιδίως το άρθρο 3,την εσωτερική συμφωνία μεταξύ των αντιπροσώπων των κυβερνήσεων των κρατών μελών, συνερχομένων στα πλαίσια του Συμβουλίου, σχετικά με τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας εταιρικής σχέσης ΑΚΕ-ΕΚ(3), και ιδίως το άρθρο 3,την πρόταση της Επιτροπής,Εκτιμώντας τα ακόλουθα:(1) Tα βασικά στοιχεία της συμφωνίας του Κοτονού, που αναφέρονται στο άρθρο 9, και συγκεκριμένα η τήρηση των δημοκρατικών αρχών του κράτους δικαίου, στα οποία βασίζεται η εταιρική σχέση ΑΚΕ-ΕΕ, παραβιάστηκαν λόγω του στρατιωτικού πραξικοπήματος της 15ης Μαρτίου 2003, το οποίο καταδικάστηκε από την Ευρωπαϊκή Ένωση στη δήλωσή της, της 21ης Μαρτίου 2003.(2) Σύμφωνα με το άρθρο 96 της συμφωνίας του Κοτονού, πραγματοποιήθηκαν, στις 12 Ιουνίου 2003, διαβουλεύσεις με τις χώρες ΑΚΕ και την Κεντροαφρικανική Δημοκρατία, κατά τις οποίες οι κεντροαφρικανικές αρχές ανέλαβαν για την αντιμετώπιση των προβλημάτων που εξέθεσε η Ευρωπαϊκή Ένωση, συγκεκριμένες δεσμεύσεις που θα πρέπει να θέσουν σε εφαρμογή κατά τη διάρκεια μιας τρίμηνης περιόδου κατά την οποία θα διεξαχθεί ουσιαστικός διάλογος.(3) Κατά τη λήξη της εν λόγω περιόδου, η Ευρωπαϊκή Ένωση κρίνει γενικά ότι έχει ξεκινήσει μια μεταβατική διαδικασία επιστροφής στη συνταγματική τάξη. Εντούτοις, εξακολουθεί να υπάρχει μεγάλη αβεβαιότητα όσον αφορά τη σταθερότητα και τη σαφήνεια των πολιτικών προσανατολισμών των κεντροαφρικανικών αρχών στο ζήτημα αυτό, καθώς και σχετικά με την ικανότητα της κεντροαφρικανικής διοίκησης να υλοποιήσει τους εν λόγω προσανατολισμούς.(4) Θα πρέπει, συνεπώς, να εγκριθούν τα κατάλληλα μέτρα δυνάμει του άρθρου 96 της συμφωνίας του Κοτονού,ΑΠΟΦΑΣΙΖΕΙ:Άρθρο 1Περατώνονται οι διαβουλεύσεις που άρχισαν με την Κεντροαφρικανική Δημοκρατία σύμφωνα με το άρθρο 96 της συμφωνίας του Κοτονού.Άρθρο 2Τα μέτρα που προσδιορίζονται στο σχέδιο επιστολής που εμφαίνεται στο παράρτημα, εγκρίνονται στο πλαίσιο των ενδεδειγμένων μέτρων που αναφέρονται στο άρθρο 96 παράγραφος 2 στοιχείο γ) της συμφωνίας του Κοτονού.Άρθρο 3Η παρούσα απόφαση αρχίζει να παράγει αποτελέσματα την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Ισχύει μέχρι τις 30 Ιουνίου 2005.Βρυξέλλες, 24 Νοεμβρίου 2003.Για το ΣυμβούλιοΟ ΠρόεδροςG. Magri(1) ΕΕ L 317 της 15.12.2000, σ. 3.(2) ΕΕ L 65 της 8.3.2003, σ. 27.(3) ΕΕ L 317 της 15.12.2000, σ. 376.ΠΑΡΑΡΤΗΜΑΠρος τον πρωθυπουργό, πρόεδρο της εθνικής μεταβατικής κυβέρνησης της Κεντροαφρικανικής ΔημοκρατίαςΑξιότιμε κύριε πρωθυπουργέ,Η Ευρωπαϊκή Ένωση προσδίδει μεγάλη σημασία στις διατάξεις του άρθρου 9 της συμφωνίας του Κοτονού. Ο σεβασμός των δημοκρατικών αρχών, των ανθρωπίνων δικαιωμάτων, συμπεριλαμβανομένου του σεβασμού των θεμελιωδών κοινωνικών δικαιωμάτων και του κράτους δικαίου, στα οποία βασίζεται η εταιρική σχέση ΑΚΕ-ΕΕ, αποτελούν ουσιαστικά στοιχεία της εν λόγω συμφωνίας και, κατά συνέπεια, τη βάση των σχέσεών μας.Στο πνεύμα αυτό, η Ευρωπαϊκή Ένωση καταδίκασε απόλυτα, στη δήλωσή της, της 21ης Μαρτίου 2003, το στρατιωτικό πραξικόπημα της 15ης Μαρτίου 2003.Στο πλαίσιο αυτό, το Συμβούλιο της Ευρωπαϊκής Ένωσης αποφάσισε, στις 22 Μαΐου 2003, να καλέσει τις αρχές της Κεντροαφρικανικής Δημοκρατίας και των χωρών ΑΚΕ να ξεκινήσουν διαβουλεύσεις για να εξετάσουν εμπεριστατωμένα την κατάσταση και τα μέσα με τα οποία θα διορθωθεί.Οι εν λόγω διαβουλεύσεις πραγματοποιήθηκαν στις Βρυξέλλες στις 12 Ιουνίου 2003. Με την ευκαιρία αυτή, εθίγησαν πολλά θεμελιώδη ζητήματα και είσαστε σε θέση να παρουσιάσετε την άποψή σας και την ανάλυση της κατάστασης από τις αρχές της Κεντροαφρικανικής Δημοκρατίας. Η Ευρωπαϊκή Ένωση διαπίστωσε με ικανοποίηση ότι οι κεντροαφρικανικές αρχές ανέλαβαν ορισμένες δεσμεύσεις, ιδιαίτερα για να διασφαλιστεί η επάνοδος στη συνταγματική τάξη, να διατηρηθεί ο πολιτικός πλουραλισμός και να ξεκινήσει ο εθνικός διάλογος· να αναδιαρθρωθούν οι δυνάμεις άμυνας και ασφαλείας· να βελτιωθεί η διαχείριση των δημόσιων οικονομικών και να καταπολεμηθεί η διαφθορά, έτσι ώστε να αντιμετωπίζονται τακτικά οι σχετικές με τα κυριαρχικά δικαιώματα δαπάνες και πρωτίστως να καταβάλλονται τακτικά οι μισθοί.Συμφωνήθηκε επίσης ότι θα διεξαχθεί στο Bangui, κατά τη διάρκεια τρίμηνης περιόδου, ουσιαστικός διάλογος, σχετικά με τα διάφορα θέματα που έχουν θιγεί και κατά το πέρας της εν λόγω περιόδου θα πραγματοποιηθεί απολογισμός της κατάστασης.Ο εν λόγω ουσιαστικός και τακτικός διάλογος πραγματοποιήθηκε στο Bangui. Βασίστηκε σε έναν πίνακα αποτελεσμάτων, καθώς και σε μηνιαίες εκθέσεις παρακολούθησης, που έχουν επιδοθεί στα μέλη της επιτροπής παρακολούθησης. Οι επιτόπου εκπρόσωποι της προεδρίας και της Επιτροπής διεξήγαγαν διαρκή αξιολόγηση της υλοποίησης των δεσμεύσεων, σε συνεργασία με τον εκπρόσωπο του PNUD και των πρέσβεων ΑΚΕ. Η ομάδα ΑΚΕ οργάνωσε, εξάλλου, στην Κεντροαφρικανική Δημοκρατία, από τις 17 έως τις 20 Αυγούστου, μια αποστολή ενημέρωσης, της οποίας τα πορίσματα ενσωματώθηκαν στις εκθέσεις της επιτροπής παρακολούθησης των διαβουλεύσεων.Από τον απολογισμό αυτό προκύπτει ότι ορισμένες δεσμεύσεις οδήγησαν στην ανάληψη ενθαρρυντικών πρωτοβουλιών από μέρους των κεντροαφρικανικών αρχών. Διαπιστώνεται ιδιαίτερα:- ότι ο εθνικός διάλογος κατέληξε στην έκδοση 126 συστάσεων, συνενωμένων σε δέκα ομάδες,- ότι το εθνικό μεταβατικό συμβούλιο (CNT) λειτουργεί κανονικά, οι γνώμες του δημοσιεύονται και οι συστάσεις που διετύπωσε έχουν σε γενικές γραμμές ληφθεί υπόψη,- ότι οι τρέχοντες μισθοί έχουν καταβληθεί από τον Μάρτιο έως τον Αύγουστο του 2003, παρά την ύπαρξη ορισμένων καθυστερήσεων,- ότι το συμβούλιο υπουργών θα ενέκρινε, στις 11 Σεπτεμβρίου, το πρόγραμμα δράσης για την εξυγίανση των δημόσιων οικονομικών,- ότι έχουν εφαρμοστεί οι συστάσεις που διατυπώθηκαν στην Κεντροαφρικανική Δημοκρατία, στο πλαίσιο μιας αποστολής Κίμπερλυ.Εντούτοις, εξακολουθούν να υφίστανται οι ακόλουθες ανησυχίες:- παρά το γεγονός ότι οι δραστηριότητες των πολιτικών κομμάτων συνεχίζονται κανονικά, δεν έχει ακόμα κατατεθεί στο CNT το καθεστώς της αντιπολίτευσης,- το χρονοδιάγραμμα των εκλογών, που ανακοινώθηκε κατά την έναρξη των διαβουλεύσεων, δεν έχει υλοποιηθεί με την ανάληψη νέων δράσεων ή μέτρων,- η κατάσταση σχετικά με τα ανθρώπινα δικαιώματα επιδεινώθηκε κατά το πρώτο εξάμηνο του έτους, όπως επισήμανε ο Γενικός Γραμματέας των Ηνωμένων Εθνών στην έκθεσή του προς το Συμβούλιο Ασφαλείας, τον Ιούνιο του 2003. Παρά το γεγονός ότι υπάρχουν ενδείξεις ότι επιβραδύνεται η εν λόγω επιδείνωση, που προέκυψε από την πολιτικοστρατιωτική κρίση, εξακολουθούν να υφίστανται οι λόγοι ανησυχίας. Ο Τύπος, το Εθνικό Μεταβατικό Συμβούλιο, ο Ύπατος Αρμοστής για τα Ανθρώπινα Δικαιώματα, καθώς και άλλες πηγές αναφέρουν συχνές περιπτώσεις παραβίασης των ανθρωπίνων δικαιωμάτων, ιδίως από στρατιωτικές δυνάμεις ή από "ελευθερωτές",- οι μισθοί έχουν καταβληθεί, σχετικά έγκαιρα, κατά το μεγαλύτερο μέρος της περιόδου, γεγονός που αποτελεί σημαντική πρόοδο. Εντούτοις, η πρακτική αυτή, η οποία κατέστη δυνατή μέχρι σήμερα κατά μέγα μέρος χάρη σε εξωτερικές παροχές, εξαρτάται από φορολογικά και τελωνειακά έσοδα πολύ περιορισμένα,- στο εν λόγω πλαίσιο έλλειψης οικονομικών πόρων, έχουν καταβληθεί ορισμένες προσπάθειες για την εκκαθάριση του δημόσιου χρέους, την αύξηση των φορολογικών και τελωνειακών εσόδων, τον έλεγχο των δημοσίων επιχειρήσεων και τη μείωση των δαπανών. Ως εκ τούτου, έχει εγκριθεί, στις 11 Σεπτεμβρίου του 2003, ένα πρόγραμμα εξυγίανσης των δημόσιων οικονομικών, απομένουν όμως οι λεπτομέρειες εφαρμογής και το χρονοδιάγραμμα υλοποίησής του,- σε ορισμένες περιπτώσεις έχουν αναληφθεί δράσεις για την καταπολέμηση της διαφθοράς, οι οποίες συμπεριλαμβάνουν ορισμένες συλλήψεις. Εντούτοις, δεν εμφανίζονται επικεντρωμένες σε ένα συνολικό πρόγραμμα δράσης, ενώ υπάρχουν ενδείξεις ότι ο νόμος για την πάταξη της διαφθοράς δεν εφαρμόζεται συστηματικά. Ως εκ τούτου, ενώ οι συλλήψεις των υπευθύνων του παλαιού καθεστώτος συνεχίζονται, οι πρακτικές διαφθοράς φαίνεται ότι συνεχίζονται,- με σημαντική συνδρομή από μέρους της Γαλλίας έχουν αναληφθεί δράσεις για την ενίσχυση του στρατού (διορισμοί και επανένταξη στελεχών, δημιουργία νέων μονάδων, εγκατάσταση στην επαρχία, επιμόρφωση, κ.λπ.). Ωστόσο, ελλείψει εμφανούς προγράμματος, οι προθέσεις στον τομέα αυτό είναι ασαφείς. Αναμένεται επίσης η δημοσιοποίηση μιας επιστολής με αντικείμενο την αναθεωρημένη πολιτική για τον αφοπλισμό, την αποστράτευση και την επανένταξη.Υπάρχουν ενδείξεις ότι, σε γενικές γραμμές, έχει ξεκινήσει μια διαδικασία μετάβασης προς την επιστροφή στη συνταγματική τάξη. Εντούτοις, ορισμένες σημαντικές αβεβαιότητες εξακολουθούν να υφίστανται όσον αφορά την αποφασιστικότητα και τη σαφήνεια των πολιτικών προσανατολισμών των αρχών στο θέμα αυτό, καθώς και όσον αφορά την ικανότητα της διοίκησης να τους υλοποιήσει.Με βάση τις εν λόγω δεσμεύσεις και τον τρέχοντα απολογισμό της κατάστασης σχετικά με την υλοποίησή τους, η Ευρωπαϊκή Κοινότητα και τα κράτη μέλη της προτίθενται να περατώσουν τις διαβουλεύσεις που ξεκίνησαν σύμφωνα με το άρθρο 96 της συμφωνίας του Κοτονού. Δεδομένου ότι απομένουν ακόμη να υλοποιηθούν σημαντικά μέτρα στο πλαίσιο των δεσμεύσεων της 12ης Ιουνίου 2003, το Συμβούλιο της Ευρωπαϊκής Ένωσης αποφάσισε, με βάση τα κατάλληλα μέτρα που αναφέρονται στο άρθρο 96 παράγραφος 2 στοιχείο γ) της συμφωνίας του Κοτονού:Να ανασταλεί εν μέρει η συνεργασία καθώς και η σταδιακή υλοποίηση των λοιπών συνιστωσών της συνεργασίας, έτσι ώστε να πλαισιωθούν οι προσπάθειες των αρχών της Κεντροαφρικανικής Δημοκρατίας, ανάλογα με την ουσιαστική υλοποίηση των δεσμεύσεων που αναλήφθηκαν κατά τη συνεδρίαση της 12ης Ιουνίου 2003, καθώς και με βάση την πρόοδο που θα διαπιστωθεί στη διαδικασία μετάβασης προς τη δημοκρατία. Η προσωρινή αναστολή θα εφαρμοστεί στο σχέδιο της οδού Bouar-Garoua Boulai, οδοποιίας στο Bangui και μακροοικονομικής στήριξης. Η επανάληψη της συνεργασίας θα εξαρτηθεί από τα ακόλουθα κριτήρια.Η προσέγγιση αυτή εκτελείται ως εξής:A. Συνέχιση υφιστάμενης συνεργασίαςi) Ήδη από την ολοκλήρωση των διαβουλεύσεων, η υφιστάμενη συνεργασία θα επικεντρωθεί στους κοινωνικούς τομείς και ιδιαίτερα την υγεία, καθώς και στην άμεση στήριξη του πληθυσμού. Θα καταστεί δυνατόν να εξεταστεί η χορήγηση ad hoc ενίσχυσης των μέτρων που λαμβάνονται από τις αρχές με σκοπό την τήρηση των δεσμεύσεών τους, ιδίως στους τομείς της προετοιμασίας των εκλογών, της ορθής διακυβέρνησης, της θεσμικής στήριξης, και της τεχνικής βοήθειας για την κατάρτιση ενός προγράμματος δράσης με σκοπό την εξυγίανση των δημοσίων οικονομικών.ii) Από τη στιγμή που η κυβέρνηση θα συντάξει επιστολή για τη χάραξη σαφούς πολιτικής σχετικά με το πρόγραμμα "DDR" - αφοπλισμού, αποστράτευσης, επανένταξης - και θα καθορίσει τις γενικές κατευθύνσεις για την αναδιάρθρωση του στρατού και των δυνάμεων ασφαλείας, θα εξεταστεί στα πλαίσια του Multidonor Rehabilitation and Reinsertion Programme (MDRR) της Παγκόσμιας Τράπεζας και του PNUD.B. Επανάληψη συνεργασίαςi) Η επανάληψη της μακροοικονομικής στήριξης, σε συμπλήρωση προγράμματος του ΔΝΤ, μετά την έγκριση ενός προγράμματος εκλογών, που θα προβλέπει τα στάδια και τα μέσα για τη διοργάνωση των διαφόρων ψηφοφοριών και εφόσον διασφαλιστεί ο σεβασμός των ανθρωπίνων δικαιωμάτων. Προϋπόθεση για την παροχή της εν λόγω στήριξης θα είναι η κατάρτιση του προγράμματος εξυγίανσης των δημόσιων οικονομικών. Η Επιτροπή και τα κράτη μέλη ενθαρρύνουν τους διεθνείς χρηματοδότες να επανασυνάψουν το ταχύτερο σχέσεις με τις κεντροαφρικανικές αρχές.ii) Από την στιγμή που θα αποκατασταθεί η δημοκρατία και το κράτος δικαίου, μετά τις εκλογές που θα διεξαχθούν το αργότερο στις αρχές του 2005, θα επαναληφθεί η πλήρης και απρόσκοπτη συνεργασία. Τούτο ενδέχεται ωστόσο να απαιτήσει επανεξέταση του ενδεικτικού προγράμματος, ανάλογα με τις ανάγκες και τα εμπόδια που θα προκύψουν. Το ζήτημα αυτό θα αντιμετωπιστεί άμεσα και από κοινού μεταξύ των κεντροαφρικανικών αρχών και της Επιτροπής.Σε περίπτωση μη τήρησης των δεσμεύσεων των κεντροαφρικανικών αρχών, η Ευρωπαϊκή Κοινότητα επιφυλάσσεται του δικαιώματος να μειώσει, από τη λήξη των διαβουλεύσεων, τα κονδύλια του ένατου ΕΤΑ για την Κεντροαφρικανική Δημοκρατία, κατά 20 % ετησίως.Η Ευρωπαϊκή Ένωση θα εξακολουθήσει να παρακολουθεί στενά την κατάσταση και την εφαρμογή της διαδικασίας μετάβασης. Επιθυμεί να εξακολουθήσει να διεξάγεται με τις κεντροαφρικανικές αρχές ένας ενισχυμένος και τακτικός πολιτικός διάλογος, έτσι ώστε να συνοδευτεί η επάνοδος στο κράτος δικαίου και να επιτευχθεί η κοινωνική και οικονομική σταθερότητα στην Κεντροαφρικανική Δημοκρατία.Παρακαλώ δεχθείτε αξιότιμε κύριε πρωθυπουργέ την έκφραση της βαθύτατης εκτίμησής μου.Βρυξέλλες,Για το Συμβούλιο,Για την Επιτροπή


title: Απόφαση 2013/661/ΚΕΠΠΑ του Συμβουλίου, της 15ης Νοεμβρίου 2013 , για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 306/18

         ΑΠΌΦΑΣΗ 2013/661/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Νοεμβρίου 2013
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (1), και ιδίως το άρθρο 23 παράγραφος 2,
   Εκτιμώντας τα ακόλουθα:

               (1)

               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ για περιοριστικά μέτρα κατά του Ιράν.

               (2)

               Με τις αποφάσεις της 6ης Σεπτεμβρίου 2013 στις υποθέσεις T-493/10 (2), T-4/11 και T-5/11 (3), T-12/11 (4), T-13/11 (5), T-24/11 (6), T-42/12 και Τ-181/12 (7), T-57/12 (8) και T-110/12 (9), το Γενικό Δικαστήριο της Ευρωπαϊκής Ένωσης ακύρωσε τις αποφάσεις του Συμβουλίου για τη συμπερίληψη των Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC και Iranian Offshore Engineering & Construction Co. στον κατάλογο των προσώπων και οντοτήτων που υπόκεινται σε περιοριστικά μέτρα του παραρτήματος II της απόφασης 2010/413/ΚΕΠΠΑ.

               (3)

               Οι Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, ο Naser Bateni και οι εταιρείες Good Luck Shipping LLC και Iranian Offshore Engineering & Construction Co. θα πρέπει να συμπεριληφθούν εκ νέου στον κατάλογο των προσώπων και οντοτήτων που υπόκεινται σε περιοριστικά μέτρα, βάσει νέας αιτιολογίας για κάθε πρόσωπο εξ αυτών.

               (4)

               Στον κατάλογο των προσώπων και οντοτήτων που υπόκεινται σε περιοριστικά μέτρα θα πρέπει να προστεθεί άλλη μία οντότητα, ενώ τα αναγνωριστικά στοιχεία μιας άλλης οντότητας που υπόκειται σε περιοριστικά μέτρα θα πρέπει να τροποποιηθούν.

               (5)

               Κατόπιν της αποφάσεως του Γενικού Δικαστηρίου στην υπόθεση T-421/11 (10), η Qualitest FZE δεν συμπεριλαμβάνεται στον κατάλογο των προσώπων και οντοτήτων που υπόκεινται σε περιοριστικά μέτρα του παραρτήματος II της απόφασης 2010/413/ΚΕΠΠΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2010/413/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Νοεμβρίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 195 της 27.7.2010, σ. 39.

      (2)  Απόφαση της 6ης Σεπτεμβρίου 2013 στην υπόθεση Τ-493/10 Persia International Bank plc κατά Συμβουλίου της Ευρωπαϊκής Ενώσεως.

      (3)  Απόφαση της 6ης Σεπτεμβρίου 2013 στις συνεκδικασθείσες υποθέσεις T-4/11 και T-5/11 Export Development Bank of Iran κατά Συμβουλίου της Ευρωπαϊκής Ενώσεως.

      (4)  Απόφαση της 6ης Σεπτεμβρίου 2013 στην υπόθεση Τ-12/11 Iran Insurance Company κατά Συμβουλίου της Ευρωπαϊκής Ενώσεως.

      (5)  Απόφαση της 6ης Σεπτεμβρίου 2013 στην υπόθεση Τ-13/11 Post Bank Iran κατά Συμβουλίου της Ευρωπαϊκής Ενώσεως.

      (6)  Απόφαση της 6ης Σεπτεμβρίου 2013 στην υπόθεση Τ-24/11 Bank Refah Kargaran κατά Συμβουλίου της Ευρωπαϊκής Ενώσεως.

      (7)  Απόφαση της 6ης Σεπτεμβρίου 2013 στις υποθέσεις Τ-42/12 και Τ-181/12 Naser Bateni κατά Συμβουλίου της Ευρωπαϊκής Ενώσεως.

      (8)  Απόφαση της 6ης Σεπτεμβρίου 2013 στην υπόθεση Τ-57/12 Good Luck Shipping LLC κατά Συμβουλίου της Ευρωπαϊκής Ενώσεως.

      (9)  Απόφαση της 6ης Σεπτεμβρίου 2013 στην υπόθεση Τ-110/12 Iranian Offshore Engineering & Construction Co. κατά Συμβουλίου της Ευρωπαϊκής Ενώσεως.

      (10)  Απόφαση της 5ης Δεκεμβρίου 2012 στην υπόθεση Τ-421/11 Qualitest FZE κατά Συμβουλίου της Ευρωπαϊκής Ενώσεως.

      ΠΑΡΑΡΤΗΜΑ
      I.   Το πρόσωπο και οι οντότητες που αναφέρονται κατωτέρω προστίθενται στον κατάλογο του παραρτήματος II της απόφασης 2010/413/ΚΕΠΠΑ

      I.   Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν

      B.   Οντότητες

                  Επωνυμία

                  Αναγνωριστικά στοιχεία

                  Αιτιολογία

                  Ημερομηνία κατονομασίας

                  1.

                  Post Bank of Iran (άλλως Post Bank Iran, Post Bank)

                              237, Motahari Ave., Tehran, Iran 1587618118

                              Δικτυακός τόπος: www.postbank.ir

                  Εταιρεία το μεγαλύτερο μέρος της οποίας ανήκει στην κυβέρνηση του Ιράν και η οποία χρηματοδοτεί την κυβέρνηση του Ιράν.

                  16.11.2013

                  2.

                  Iran Insurance Company (άλλως Bimeh Iran)

                  121 Fatemi Ave., P.O. Box 14155-6363 Tehran, IranP.O. Box 14155-6363, 107 Fatemi Ave., Tehran, Iran

                  Εταιρεία κρατικής ιδιοκτησίας που χρηματοδοτεί την κυβέρνηση του Ιράν.

                  16.11.2013

                  3.

                  Export Development Bank of Iran (EDBI) (μαζί με όλα τα υποκαταστήματα και τις θυγατρικές)

                  Export Development Building, 21ος όροφος, Tose’e tower, 15th st, Ahmad Qasir Ave, Tehran - Iran, 15138-35711 μετά την 15th Alley, Bokharest Street, Argentina Square, Tehran, Iran. Tose’e Tower, corner of 15th St, Ahmad Qasir Ave., Argentine Square, Tehran, Iran, No. 129, 21 ‘s Khaled Eslamboli, No. 1 Building, Tehran, Iran. C.R. No. 86936 (Iran)

                  Εταιρεία κρατικής ιδιοκτησίας που χρηματοδοτεί την κυβέρνηση του Ιράν.

                  16.11.2013

                  4.

                  Persia International Bank Plc

                  6 Lothbury, London Post Code: EC2R 7HH, United Kingdom

                  Οντότητα που ανήκει στις κατονομασθείσες οντότητες Bank Mellat και Bank Tejarat.

                  16.11.2013

                  5.

                  Iranian Offshore Engineering & Construction Co (IOEC)

                  18 Shahid Dehghani Street, Qarani Street, Tehran 19395-5999
                  Ή: No.52 North Kheradmand Avenue (Corner of 6th Alley) Tehran, IRAN
                  Δικτυακός τόπος: http://www.ioec.com/

                  Σημαντική οντότητα στον τομέα της ενέργειας, η οποία αποφέρει αξιοσημείωτα έσοδα στην κυβέρνηση του Ιράν. Η IOEC παρέχει οικονομική και υλικοτεχνική στήριξη στην κυβέρνηση του Ιράν.

                  16.11.2013

                  6.

                  Bank Refah Kargaran
                  (άλλως Bank Refah)

                  40, North Shiraz Street, Mollasadra Ave., Vanak Sq., Tehran, Postal Code 19917, Iran
                  Swift: REF AIRTH

                  Εταιρεία που στηρίζει την κυβέρνηση του Ιράν. Ανήκει κατά 94 % στον Ιρανικό Οργανισμό Κοινωνικής Ασφάλισης, ο οποίος με τη σειρά του ελέγχεται από την κυβέρνηση του Ιράν, και παρέχει τραπεζικές υπηρεσίες στα Υπουργεία.

                  16.11.2013

            III.   Ναυτιλιακές Γραμμές της Ισλαμικής Δημοκρατίας του Ιράν (IRISL)

      A.   Πρόσωπα

                  Επωνυμία

                  Αναγνωριστικά στοιχεία

                  Αιτιολογία

                  Ημερομηνία κατονομασίας

                  1.

                  Naser Bateni

                  Γεννηθείς στις 16 Δεκεμβρίου 1962, Ιρανός.

                  Ο Naser Bateni ενεργεί εκ μέρους της IRISL. Διετέλεσε διευθυντής της IRISL έως το 2008 και μετέπειτα Διευθύνων Σύμβουλος της IRISL Europe GmbH. Είναι Διευθύνων Σύμβουλος της Hanseatic Trade and Trust Shipping GmbH (HTTS) και, ως γενικός πράκτοράς της, παρέχει σημαντικές υπηρεσίες στις εταιρείες Safiran Payam Darya Shipping Lines (SAPID) και Hafize Darya Shipping Lines (HDS Lines), αμφότερες κατονομασθείσες οντότητες που ενεργούν εκ μέρους της IRISL.

                  16.11.2013

            Β.   Οντότητες

                  Επωνυμία

                  Αναγνωριστικά στοιχεία

                  Αιτιολογία

                  Ημερομηνία κατονομασίας

                  1.

                  Good Luck Shipping Company LLC
                  (άλλως Good Luck Shipping Company)

                  P.O. BOX 5562, Dubai; ή Box 8486, Dubai, United Arab Emirates

                  Η Good Luck Shipping Company LLC, ενεργώντας για την Hafize Darya Shipping Lines (HDS Lines) στα Ηνωμένα Αραβικά Εμιράτα, παρέχει σημαντικές υπηρεσίες στην HDS Lines, η οποία συνιστά κατονομασθείσα οντότητα που ενεργεί εκ μέρους της IRISL.

                  16.11.2013

                  2.

                  Hanseatic Trade Trust & Shipping (HTTS) GmbH

                  Ταχυδρομική διεύθυνση: Schottweg 7, 22087 Hamburg, Germany·
                  εναλλακτική διεύθυνση: Opp 7th Alley, Zarafshan St, Eivanak St, Qods Township.

                  Η Hanseatic Trade and Trust Shipping GmbH (HTTS) είναι ο γενικός πράκτορας των εταιρειών Safiran Payam Darya Shipping Lines (SAPID) και Hafize Darya Shipping Lines (HDS Lines) και τους παρέχει ουσιαστικές υπηρεσίες. Και οι δύο οντότητες έχουν καταχωριστεί ότι ενεργούν για λογαριασμό της IRISL.

                  16.11.2013

            II.   Η καταχώριση σχετικά με την κάτωθι απαριθμούμενη οντότητα που περιλαμβάνεται στο παράρτημα II της απόφασης 2010/413/ΚΕΠΠΑ αντικαθίσταται από την παρακάτω καταχώριση

      B.   Οντότητες

                  Επωνυμία

                  Αναγνωριστικά στοιχεία

                  Αιτιολογία

                  Ημερομηνία κατονομασίας

                  1.

                  Onerbank ZAO (άλλως Onerbank ZAT, Eftekhar Bank, Honor Bank, Honorbank, North European Bank)

                  Ulitsa Klary Tsetkin 51- 1, 220004, Minsk, Belarus

                  Τράπεζα με έδρα στη Λευκορωσία, που ανήκει στις Bank Refah Kargaran, Bank Saderat και Bank Toseeh Saderat Iran

                  23.5.2011